Beyoncé

**Beyoncé Giselle Knowles-Carter** nosusu ontok 4 Manom 1981. Isido nopo nga songulun mosisinding, monunupu sinding, susumayau om miminsingkono mantad Amerika. Nosusu om nakagayo isido id Houstan, Texas. Tinumanud isido do mogisuusuai piboi'an mosinding om sumayau maso id taang tangaanak po. Nakaanu isido ningkokoton sabaagi mosisinding id tinimungan R&B Destiny's Child ontok kolimpupuson 1990-an. Noulud do tapa disido, Mathew Knowles, nosiliu tinimungan dii do iso tinimungan di nointutunan kopio id pomogunan id sajara. Mongintong yolo do film teater kumoiso om album kumoiso, Dangerously in love (2003) di Beyonce ontok timpu koundarangan hilo id Austin Powers in Goldmember (2002). Album dii, pinoposiliu di Beyonce sabaagi artis solo di nakaanu limo Grammy, om pinopokito single nombor Billboard Hot 100 "Crazy in love om Baby Boy" id pointongkop pogun.

Kalapas nopitotongkiad o Destiny's Child di toun 2005, pinoposoliwan isido album solo kumoduo, B'Day (2006), di poinsuang no ngawi sosondiii (single) "Déjà Vu", "Irreplaceable" dan "Beautiful Liar". Mimparagat nogi i Beyonce diti id  gana lakunan, om nakaanu kopoingkakatan Golden Globe montok kopokitanan disido id filem *Dreamgirls* (2006), om paranan aangkal id  *The Pink Panther* (2006) om *Obsessed* (2009). Pisaasawaan miampai susuminding do rap i Jay-Z om kono sabaagi do i Etta James id filem *Cadillac Records (2008) manahak rahung kumaa album kumotolu disido, I Am... Sasha Fierce (2008),* id nonggo album nosiliu tuod kumaa kapaganakan do alter ego disido, Shasa Fierce, om nakaanu Gaa Grammy di toun 2010, kohompit no Sinding Nabantug Toun Diti montok "Single Ladies (Put a Ring on It)". Minundorong isido di toun 2010 om minanarampas kalaja disido sondii; album sumusuhut  *4* (2011) nopo nga kiloyuk di alambayad, minoi waya muzik funk 1970-an, muzik pop 1980-an om muzik 1990-an. Album studio disido di kolimo  *Beyoncé* (2013), naakun do nokritik om nosili do album di suaiko mantad koposoliwanan album di pogulu tu popointana do mogisuusuai eksperimen id koposoliwanan om kapanahan tima album di lobi otuong. 

Solinaid kalaja disido, pinopojual i Beyonce do pikiikiro 100 juta rikud sabaagi artis solo  om 60 juta kawagu rikuud miampai tinimungan Destiny's Child, Child, pinoposiliu disido songulun artis muzik apagon id sajara.  Nakalantoi isio do 22 Gaa Grammy om tondu di bobos pinoingkakat id sajara gaa dii. Isido nogi nga songulun artis di bobos togumu nakaanu gaa id MTV Video Music Awards, miampai 24 kinalantayon.  Persatuan Industri Rakaman pinoposiliu Beyoncé sabaagi Artis Kisijil Takawas id Amerika ontoj di toun 2000an (dekad).  Ontok di toun 2009, *[[Billboard]]*minomungaran Top Radio Sons Artist of the Decade, Artis Tondu Bobos Asawat di toun 2000 (dekad) om pinagaa do Gaa Millenium di toun 2011. . Ontok di toun 2014, nokosiliu isido do momoomomuzik oitom kigaji takawas id sajara om nokointayad id pialatan 100 tulun bobos kirahung *[[TIME]]* id pogun diti montok toun koduo mogititilombus.  *[[Forbes]]* pinapatayad disido sabaagi tondu bobos kikuasa id kohiokon di toun 2015,  om ontok 2016 nakaanu isido taang koonom montok Person of the Year.

## Koposion pogulu
Nosusu i Beyoncé id Houston, Texas sabaagi tanak kumaa monguunguhup dagangon xerox Mathew Knowles, om momosonong tobuk/sanganu salun, Celestine Ann "Tina" Beyincé. Ngaran Beyonce nopo nga kapamantangan kumaa ngaran kumoiso tina disido.
 Tadi tondu di Beyoncé nopo nga Solange, nogi nga songulun susuminding om mimingkono.

## Sukuon